Црвена сала (Словенија)

Црвена сала (словенечки: Rdeča dvorana) ― спортско здание во Велење, Словенија. Тоа е домашна терен на РК Горење Велење. Салата може да прими 2.500 гледачи. Историја Изградбата на салата започнала на 24 август 1974 и била завршена во 1975. Црвената сала го имала своето неслужбено отворање на 11 октомври 1975. Отпрвин, била изградена да биде домаќин на различни видови саеми, а не за спортски настани. По одредени измени на градбата, Владата на Словенија го основала јавното претпријатие Спортско рекреативен завод „Црвена сала“ (Športno rekreacijski zavod Rdeča dvorana) на 25 мај 1992. Местото било обновувано неколку пати во својата историја, последен пат во 2004 година. Употреба Црвената сала е домашен терен на РК Горење Велење и ЖРК Велење. Тоа било исто така едно од четирите места користени за Европското првенство во ракомет за мажи во 2004. Наводи Надворешни врски Матична страница (на словенечки)